Bietia rudicollis

Bietia rudicollis er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (14-15 millimeter), nokså bred, halvmatt, brunsvart gullbasse, kroppen delvis kledt med lys bestøvning. "Snuten" er avrundet firkantet uten horn eller tenner. Pronotum er en del smalere enn dekkvingene, betydelig avsmalnende forover.

Levevis 
Disse billene lever på bakken. Larvene graver i jorda, og ser ut til å leve på ekskrementene etter andre jordlevende skarabider.

Utbredelse 
Arten er utbredt i Sichuan, Kina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Bietia Fairmaire, 1898
 Bietia rudicollis Fairmaire, 1898

Kilder 
 Jákl, S., D. Král og V. Kubán 2010. A review of the genus Bietia with a description of a new species from Yunnan, China (Coleoptera: Scarabaeidae: Cetoniinae: Goliathini). Acta Entomologica Musei Nationalis Pragae 50: 517-528. Sammendrag:

Eksterne lenker 
 Bietia på Encyclopedia of life
 

Gullbasser
Biller formelt beskrevet i 1898
Kinas insekter